****

**MAARDU LINNAVALITSUS**

**PLANEERIMIS- JA MAJANDUSOSAKOND**

|  |
| --- |
| Transpordiamet Meie: 03.02.2025 rg nr 9-3/294info@transpordiamet.ee Kliimaministeerium info@kliimaministeerium.ee   |

**Maardu järve veetasemest**

Pöördume Teie poole seoses Maardu järve veetaseme ja sellega kaasnenud üleujutusega.

31.jaanuaril 2025 tuvastati, et Maardu järveäärses piirkonnas on tekkinud ulatuslik üleujutus, mis mõjutas nii järve läheduses asuvaid sõiduteid kui ka eravaldusi. Üleujutuse peamisteks põhjusteks olid 29. jaanuarist kuni 1. veebruarini kestnud intensiivsed sademed ning öiste külmakraadide tõttu tekkinud järvejää. Tulenevalt ummistustest ja jäätumisest oli liigvee äravool Kroodi ojja olemasolevate torude kaudu tugevalt häiritud.

Selliste olukordade ennetamiseks on hädavajalik:

1. Peterburi tee aluse Lüüsi töökorda seadmine, et tagada liigvee reguleeritud väljavool Maardu järvest Kroodi ojja.

2. Väljavoolutorude hooldustööd, et ennetada ummistusi ja parandada liigvee äravoolu.

Arvestades asjaoluga, et Maardu järveäärne piirkond on aktiivselt arenev ning seal on käimas mitmeid olulisi elamuarendusprojekte, on stabiilse, ohutu ja kaasaegse elukeskkonna tagamine väga oluline.

Palume Teie hinnangut võimalikele meetmetele ja nende elluviimise ajakavale. Oleme valmis arutama teemat detailsemalt ning tegema koostööd lahenduste leidmisel. Teeme ettepaneku kohtumiseks.

Lugupidamisega

/*allkirjastatud digitaalselt*/

Alar Pihl

osakonna juhataja

Triin Uudeväli

triin.uudevali@maardu.ee